এতেই অশ্বিনকে নিয়ে তৈরি জোরালো আশঙ্কা। আইপিএল-এর প্রথম আট সংস্করণেই অশ্বিন সিএসকে স্কোয়াডের গুরুত্বপূর্ণ অঙ্গ ছিলেন। তবে এখন পরিস্থিতি আলাদা। জাতীয় দলের সীমিত ওভারের ক্রিকেট থেকে কার্যত ব্রাত্য হয়ে পড়েছেন অশ্বিন। তাঁর জায়গায় খেলানো হচ্ছে কুলদীপ যাদব এবং যুযবেন্দ্র চহালকে। গত এক বছর সীমিত ওভারের ক্রিকেট কার্যত না খেলা অশ্বিনকে সিএসকে-কে ‘রাইট টু ম্যাচ’ অপশন ব্যবহার করেও রাখতে চাইবে কিনা, সেটাই আপাতত দেখার।